NOTIFICACIÓN Á ENTIDADE "BONOMY CESTAY, SL", DENEGANDO LICENZA DE CONSTRUCIÓN DE EDIFICIO. EXPEDIENTE Nº 12362/08
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/05/2015)

Intentada a notificación do acto administrativo sinalado no asunto á entidade mercantil "Bonomi Cestay, SL" NIF B-36531077, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “Comunícolle que a Xunta de Goberno Local do Concello de Pontevedra, na sesión que tivo lugar o día 16.02.2015, adoptou o seguinte acordo: 6.-DENEGACIÓN DE LICENZA URBANÍSTICA PARA OBRAS DE CONSTRUCIÓN DUN EDIFICIO NA AVENIDA DE MONTERO RÍOS, NÚMS.103-105-107-109 E 111, EN ESTRIBELA, SOLICITADA POLA ENTIDADE BONOMI CESTAY, SL. Examinado o expediente núm.12362/08, incoado en data 16/04/08, a instancia de dona Haiqin De Ugarte Lagar, NIF 077402907-H, en interese da entidade "Bonomi Cestay, SL" NIF B-36531077, en solicitude de licenza urbanística para realizar obras consistentes na construción dun edificio na avenida de Montero Ríos, núms.103-105-107-109 e 111, en Estribela, no Concello de Pontevedra, de conformidade cun proxecto de carácter básico redactado polo arquitecto don George Mihai Vacca Sattler, visado polo Colexio Oficial de Arquitectos de Galicia en data 10/04/08, contando con oficio de dirección de obra a nome do citado arquitecto coa mesma data de visado colexial, resultan acreditados os seguintes feitos: Primeiro.- En data 2/03/09, a arquitecta da Oficina Técnica de Rehabilitación do ARI de Estribela emitía informe no que daba conta da necesidade de emendar toda unha serie de deficiencias que relacionaba. Segundo.- Mediante oficio da Tenencia da Alcaldía da Área de Urbanismo de data 4/03/09, efectivamente notificado en data 11/03/09, púñase en coñecemento da interesada o contido do informe da OTR referido, requiríaselle a emenda das deficiencias advertidas e outorgábaselle trámite de audiencia e vista no expediente, con carácter previo á resolución procedente en dereito, segundo o artigo 84 da lei 30/92, sen que a interesada tivera presentado documentación nin formulada alegación ningunha ao efecto. Terceiro.- Mediante oficio da Tenencia de Alcaldía de data 25/09/14, outorgóuselle á promotora novo trámite de audiencia e vista no expediente ao abeiro do disposto no art.84 da Lei 30/92, co fin de que puidera examinalo e presentar as alegacións que estimase pertinentes en defensa dos seus dereitos e intereses como trámite previo á resolución denegatoria procedente conforme a dereito. Este acto administrativo consta notificado á promotora en data 20/11/14, sen que se tivera presentado documentación ningunha que emendase as deficiencias advertidas nin se formulase tampouco ningunha alegación ao respecto. Cuarto.- Figura no expediente o xustificante de ingreso da autoliquidación núm.1344439 da taxa pola tramitación de licenza urbanística, de data 16/04/08, en contía de 25.048,92 euros. Orzamento segundo proxecto: 2.504.892,26 euros. Considéranse de aplicación os seguintes fundamentos xurídicos: Primeiro.- O disposto nos artigos 194 e 195 da Lei 9/2002, de 30 de decembro, de ordenación urbanística e protección do medio rural de Galicia, coas súas modificacións, respecto dos actos suxeitos a previa licenza urbanística municipal e do procedemento para o seu outorgamento, en relación cos seus correlativos do Decreto 28/1999, de 21 de xaneiro e co art.21 do Regulamento de servizos das Corporacións Locais. Segundo.- A parcela emprázase dentro da delimitación do solo clasificado e cualificado no planeamento municipal como solo urbano consolidado, séndolle de aplicación as condicións urbanísticas do Plan especial de reforma interior de Estribela (PERI), aprobado definitivamente o 16.02.07 (DOG núm.77 do 20.04.07 e BOP núm.90 do 09.05.07). Concretamente resúltanlle de aplicación as condicións de edificación das ordenanzas, en parte, dentro da zona do conxunto orixinario (artigo 22 da normativa do PERI), e, en parte, dentro da zona de transición (artigo 23 da normativa). A arquitecta municipal indicaba que vivenda emprazada no nº 111 da avda. de Avelino Montero Ríos se inclúe entre os inmobles para os que o PERI prevé un nivel de conservación ambiental. A regulación das actuacións de conservación e rehabilitación permitidas para esta edificación establécense no Título V da normativa do PERI (art 26 a 30, ambos inclusive). Esta vivenda responde a unha tipoloxía de edificación exenta de PB+1+BC, con fachadas de pedra e cuberta a dúas augas con cubrición de tella. A arquitecta municipal puña de manifesto a existencia, dentro dos terreos, de construcións (galpóns e garaxe) que se atopan en situación de fóra de ordenación por incompatibilidade parcial 2º grao, segundo o plano nº 6 de ordenación do PERI, regulándose esta situación no artigo 12 da súa normativa. Finalmente, a arquitecta municipal comprobaba que os terreos non acadan a condición de soar nos termos do artigo 16.1 da Lei 9/2002 de ordenación urbanística e protección do medio rural de Galicia, xa que existen superficies de terreos pendentes de urbanización de acordo coas aliñacións e rasantes establecidas no PERI, e facía constar que entre os deberes dos propietarios do solo urbano está o de completar á súa costa a urbanización necesaria para que a parcela acade a condición de soar, así como cederlle gratuitamente ao municipio os terreos destinados a viais fóra das aliñacións establecidas no planeamento, consonte o fixado no artigo 19. a) da citada norma. Faise constar que se lle outorgou á interesada trámite de audiencia e vista no expediente ao abeiro do disposto no art.84 da Lei 30/92, previa á resolución denegatoria procedente en dereito, sen que presentara ningunha documentación nin formulara ningún tipo de alegación ao respecto. Terceiro.- A regulación contida nos artigos 42 e 43 da Lei 30/92 do 26 de novembro do réxime xurídico das administracións públicas e do procedemento administrativo común, coa redacción outorgada pola lei 25/2009, en relación co citado artigo 195 da lei 9/2002, respecto do silencio administrativo e da obriga da administración de resolver expresamente todos os procedementos, así como a xurisprudencia existente ao respecto, entre outras a STS 28/01/09. Cuarto.- A licenza urbanística é un acto administrativo de autorización en virtude do cal lévase a cabo un control previo da actuación proxectada, verificando a adaptación desta ás esixencias do interese público urbanístico, tal e como están definidas no ordenamento vixente; licenza que ten natureza rigorosamente regrada e que necesariamente debe outorgarse ou denegarse segundo que a actuación pretendida se adapte ou non á ordenación aplicable, constando neste suposto informe técnico municipal no que se constata que coa documentación achegada non se xustifica o cumprimento da normativa aplicable pois a parcela non reúne a condición de solar, polo que procedería a denegación da licenza instada. Quinto.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, e no artigo 21.1. G) do Regulamento orgánico do goberno e da administración do Concello de Pontevedra. Xa que logo a Xunta de Goberno Local, de conformidade co ditame da Comisión Permanente de Urbanismo e Medio Ambiente, por unanimidade, acorda: Primeiro.- Denegarlle á entidade "Bonomi Cestay, SL", con NIF B-36531077, a licenza urbanística para realizar obras consistentes na construción dun edificio na avenida de Montero Ríos, núms.103-105-107-109 e 111, en Estribela, no Concello de Pontevedra, en solo clasificado como solo urbano segundo o Plan Especial de Reforma Interior de Estribela aprobado en data 16.02.07, de conformidade cun proxecto de carácter básico redactado polo arquitecto don George Mihai Vacca Sattler, visado polo Colexio Oficial de Arquitectos de Galicia en data 10/04/08, en base e de conformidade cos feitos e fundamentos xurídicos expostos, ao non xustificar a documentación presentada o cumprimento da normativa aplicable por non reunir a finca a condición de solar, segundo o informe técnico da Oficina Técnica de Rehabilitación do ARI de Estribela, confirmando o sentido negativo do silencio administrativo que se puidera ter producido polo transcurso do tempo. Segundo.- Dar conta do presente acordo ao Servizo Municipal de Xestión Tributaria e Outros Ingresos de Dereito Público, para os oportunos efectos. Terceiro.- Notificar o presente acordo a todas as persoas interesadas no expediente. Cuarto.- Dar conta do presente acordo ao Servizo de Disciplina Urbanística, Medio Ambiental e Policía Administrativa, para o seu coñecemento e oportunos efectos. RECURSOS PROCEDENTES: Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais." Pontevedra, a 5 de maio de 2015.—O Tenente de Alcalde delegado da Área de Urbanismo, Antonio Louro Goyanes.